text: Rubau Tarrés farà la nova cruïlla del vial nord de Palafrugell • Ràdio Capital de l'Empordà
  Rubau Tarrés farà la nova cruïlla del vial nord de Palafrugell
  Serà l'empresa que s'encarregarà d'aquesta construcció, que tindrà un cost superior als 250.000 euros
  L'Ajuntament de Palafrugell ja ha adjudicat la construcció de la nova cruïlla del vial nord. S'ocuparà de fer realitat aquest projecte l'empresa Rubau Tarrés, que habilitarà una zona enjardinada i diverses illetes al carrer Metal·lúrgia.
  Segons ha pogut conèixer Ràdio Capital, la data d'inici de les obres encara no es pot determinar, perquè el consistori roman a l'espera de la senyalització que els manca per tal de poder redistribuir el trànsit.
  Cal recordar que l'espai, ara per ara, està delimitat amb blocs de formigó. A banda de les illetes i la zona enjardinada, les obres també permetran ampliar la vorera per habilitar un carril bici que donarà continuïtat al nou traçat del vial nord. El projecte tindrà un cost que superarà els 250.000 euros.